**ZAKON**

**O DOPUNI ZAKONA O TRŽIŠTU HARTIJA OD VRIJEDNOSTI**

Član 1.

U Zakonu o tržištu hartija od vrijednosti („Službeni glasnik Republike Srpske“, br. 92/06, 34/09, 30/12, 59/13, 108/13, 4/17 i 63/21) u članu 39. poslije stava 5. dodaju se novi st. 6. i 7, koji glase:

„(6) Izuzetno od stava 3. ovog člana, javna ponuda akcija emitenta može da se završi prije isteka roka za upis i uplatu i u slučaju kada su vlasnici akcija ovog emitenta, koristeći pravo preče kupovine, upisali i uplatili akcije nove emisije najmanje u procentu propisanom za uspješnost emisije u skladu sa stavom 1. ovog člana.

(7) Po završetku javne ponude u skladu sa stavom 6. ovog člana, upisane akcije koje nisu uplaćene ne proizvode pravne posljedice i ne mogu biti u pravnom prometu.“

Član 2.

Ovaj zakon stupa na snagu narednog dana od dana objavljivanja u „Službenom glasniku Republike Srpske“.

Broj:02/1-021-102/22 PREDSJEDNIK

Datum: 8. februara 2022. godine NARODNE SKUPŠTINE

Nedeljko Čubrilović